पाएं अपने शहर की ताज़ा ख़बरें और फ्री ई-पेपरडाउनलोड करें
बीएसपी ने टाउनशिप क्षेत्र के सेक्टर-3 स्थित मैनेजमेंट ट्रेनी हॉस्टल में 500 बेडेड हॉस्पिटल रन करने का निर्णय लिया है। ये सारे बेड ऑक्सीजनयुक्त होंगे। प्रथम चरण में 200 बेड का हॉस्पिटल तैयार किया जाएगा।
इस मई महीने के अंत तक बनकर तैयार हो जाएगा। हॉस्पिटल में पाइप के जरिए ऑक्सीजन सप्लाई होगी। बीएसपी ने इस जम्बो चिकित्सा सुविधा पर काम भी शुरू कर दिया है। भिलाई स्टील प्लांट के जवाहर लाल नेहरू चिकित्सालय में गैसीय ऑक्सीजन (जीओएक्स) के सहयोग से किया जाएगा।
से.-9 की आईसीयू में लगाए गए 5 नए वेंटिलेटर
सेल-भिलाई इस्पात सयंत्र ने कार्मिकों को बेहतर चिकित्सा सुविधा उपलब्ध कराने के लिए सेक्टर-9 हॉस्पिटल के आईसीयू में 5 नए वेंटिलेटर लगाए गए हैं। कोविड-19 के गंभीर मरीजों के लिए संयंत्र प्रबंधन ने लगातार नई मशीनें और वेंटिलेटर की व्यवस्था की है जिससे लोगों को उत्कृष्ट चिकित्सा प्राप्त हो सके। शनिवार को वेंटिलेटर ने काम करना भी शुरू कर दिया। हॉस्पिटल में वेंटिलेटर की संख्या 24 हो गई है। इसके अतिरिक्त 20 सी-पेप और 10 बाई-पेप मशीनें भी लगाई गई हैं।
75 कमरों में होंगे 150 बेड, 2 बड़े हॉल में लगेंगे 25-25 बिस्तर
पहले चरण में सेक्टर 03 में मैनेजमेंट ट्रेनी हॉस्टल नंबर 03 में 200 बेड कोविड केयर सेंटर स्थापित करने की योजना है। प्लांट में पाइप लाइन के माध्यम से गैसीय ऑक्सीजन हॉस्टल तक लाया जाएगा। हॉस्टल के 75 कमरों में 150 बिस्तर और दो हॉल में लगभग 25-25 बेड होंगे। प्रारंभिक योजना के अनुसार यह नया कोविड केंद्र मई 2021 के अंत तक तैयार हो जाने की योजना है। इससे कोविड बिस्तरों की संख्या में इजाफा होगा।
गैसियस ऑक्सीजन से लैस 2500 अतिरिक्त बेड स्थापित करेगा सेल
स्टील अथॉरिटी ऑफ़ इंडिया लिमिटेड (सेल) कोविड उपचार के लिए गैसीय ऑक्सीजन (जी ओ एक्स ) की सुविधा से लैस 2500 बिस्तरों वाली व्यापक चिकित्सा सुविधा स्थापित करेगा। यह सुविधा सेल के पांच प्लांट बीएसपी, राउरकेला (ओडिशा), बोकारो (झारखण्ड), दुर्गापुर तथा बर्नपुर (पश्चिम बंगाल) में उपलब्ध होंगी। चरणबद्ध तरीके से बेडेड हॉस्पिटल तैयार किए जाएंगे।वर्तमान में सेल के पांच अस्पतालों में 3000 बिस्तर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva zho_Hant eng_Latn